Diari Oficial de la Generalitat Valenciana


Sumari del DOGV 4508, del 27-05-2003 (2003/6097)

RESOLUCIÓ de 13 de maig de 2003, de les direccions generals de Centres Docents i d'Ordenació i Innovació Educativa i Política Lingüística, sobre el procediment per a l'accés al grau mitjà, amb caràcter excepcional, dels alumnes amb especials dots musicals.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4508

Data del DOGV
:   27-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6097


Data del document
:   13-05-2003

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * selecció d'alumnes
    * música

RESOLUCIÓ de 13 de maig de 2003, de les direccions generals de Centres Docents i d'Ordenació i Innovació Educativa i Política Lingüística, sobre el procediment per a l'accés al grau mitjà, amb caràcter excepcional, dels alumnes amb especials dots musicals. [2003/6097]
  
La Llei Orgànica 1/1993, de 3 d'octubre, d'Ordenació General del Sistema Educatiu, organitza les ensenyances de música i de dansa en tres graus acadèmics: elemental, mitjà i superior i determina el sistema d'accés a cada u d'estos graus. Per a l'accés al grau elemental de dites ensenyances, la LOGSE contempla que les Administracions educatives establisquen criteris d'ingrés que tinguen en compte, entre altres circumstàncies, l'edat idònia per a cursar estos estudis.
  
No obstant, per a l'accés al grau mitjà de música i de dansa, la nova ordenació acadèmica no fa referència a l'edat dels aspirants que, en tot cas, han de superar una prova específica d'accés que permeta als alumnes iniciar estudis oficials de grau mitjà en el primer curs d'este nivell, o bé en un curs distint del primer, d'acord amb els seus coneixements.
  
La necessària connexió que ha d'existir entre els graus elemental i mitjà de música i les ensenyances de règim general: Educació Primària i Educació Secundària, recomana que l'administració educativa valenciana organitze els graus acadèmics tenint en compte les edats dels alumnes que compaginen estos dos règims d'ensenyança, de tal forma que la duració dels estudis quede vinculada al procés formatiu que imposa el sistema per als alumnes de règim general, als efectes que a la finalització del grau mitjà puguen exercir la seua opció acadèmica en condicions semblants a la resta d'estudiants.
  
L'aplicació dels graus elemental i mitjà de música a la Comunitat Valenciana, es realitza a través del Decret 151/1993, de 17 d'agost, pel qual s'establix el currículum dels graus elemental i mitjà de música i es regula l'accés als dits graus, en l'exposició de motius del qual es fa referència al període en què els alumnes han de cursar, normalment, el grau mitjà de música, que queda comprés entre els 12 i 18 anys d'edat.
  
D'altra banda, el sistema educatiu contempla circumstàncies excepcionals que permeten als alumnes accedir a estudis reglats amb edats diferents a les recomanades en les normes reguladores d'accés als distints nivells acadèmics. En el cas de les ensenyances musicals, estes mesures han d'adoptar-se tenint en compte que les aptituds artístiques poden manifestar-se en edats primerenques que, en cap cas, han de ser coartades per normes que puguen dificultar el normal desenrotllament formatiu dels alumnes amb especials dots.
  
Per tot això, considerant que en les disposicions vigents no han sigut fixades edats mínimes per a l'accés al grau mitjà de música, ja que únicament es recomana el període que normalment han d'abraçar els estudis, les Direccions Generals de Centres Docents i d'Ordenació i Innovació Educativa i Política Lingüística, als efectes de possibilitar als alumnes amb especials dots artístics l'accés als estudis reglats de música de grau mitjà,
  
Resolen, facultar als conservatoris i centres autoritzats professionals de música a admetre als alumnes menors de 12 anys, sempre que superen la prova d'accés prevista en el Decret 151/1993, de 17 d'agost. Esta mesura no modifica el límit de permanència dels alumnes en cada curs en les condicions que es fixen en l'article dèsset. 2, del citat Decret.
  
València, 13 de maig de 2003.- El director general de Centres Docents: Herminio García Cuadra. El director general d'Ordenació i Innovació Educativa i Política Lingüística: Josep Vicent Felip i Monlleó.